الف- دده قورقود کیتابی نین متنی. مؤلّیف دده قورقود کیتابی نی درئسدئن نوسخه سینین اوزوندن بو گونکو ایملا قایدالاریمیزلا یئنیدن یازاراق, بو گونه قدر دده-قورقودشوناسلارین دقیق اوْخویابیلمه دیگی چوخلو سؤزلری اوْخویابیلیب, آذربایجان جومهوریتینده, تورکیه ده و ایراندا بو گونه قدر چاپ ائدیلن دده قورقود متنلری ایله اوْنو توتوشدوروب, عالیملر طرفیندن چئشیتلی شکیللرله اوْخونموش کلمه لر اوزه دایانمیش و عالیملرین هر بیری نین او کلمه نی نئجه و نه اوْخودوغونو اتک یازیلاردا گؤسترمیش, اثری تانیتدیرماق مقصدیله اوْنا اؤن سؤزو ده یازیب چاپ ائتدیریبدیر.